cyanic-selkie/wikianc huggingface dataset:
ধনাগোদা নদী
পরিবেশ বিপর্যয় ও মৎস্য শিকার
ধনাগোদা নদী থেকে স্থানীয়ভাবে ১৯৫০ সালের মৎস্য সংরক্ষণ আইন লঙ্ঘন করে বিভিন্ন স্থানে বেড়া দিয়ে মাছ শিকার করা হয়। ধনাগোদা নদী নাব্যতা হারিয়ে দিন দিন সরু হয়ে যাচ্ছে। এর সঙ্গে দখল-দূষণে সংকটের মুখে একদিকে যেমন পরিবেশ বিপর্যয় ঘটছে, তেমনি হারিয়ে যাচ্ছে দেশীয় মাছ। ধনাগোদা নদী থেকে গেলো এক দশকে হারিয়ে গেছে ২০ প্রজাতির মাছ। ধনাগোদা নদীর তীরে বালু মহল গড়ে উঠায় পরিবেশ দূষিত হয়ে স্ব্যাস্থ ঝুঁকিতে পরেছে এলাকাবাসী।
চিরায়ত পদার্থবিজ্ঞান
চিরায়ত পদার্থবিজ্ঞান বা সনাতনী পদার্থবিজ্ঞান হল আধুনিক ও অধিক বিস্তৃত তত্ত্বের আবির্ভাবের পূর্বে প্রচলিত পদার্থবিজ্ঞানের বিভিন্ন তত্ত্বের সম্মিলন। সাধারণত বর্তমানে গৃহীত কোনো তত্ত্ব আধুনিক বলে বিবেচিত হলে, পূর্বে প্রচলিত তত্ত্ব এবং পূর্বের তত্ত্বের উপর ভিত্তি করে নির্মিত নতুন তত্ত্বসমূহ চিরায়ত পদার্থবিজ্ঞানের অন্তর্ভুক্ত বলে বিবেচনা করা হয়। চিরায়ত পদার্থবিজ্ঞানের কিছু শাখা হলো বলবিজ্ঞান, শব্দবিজ্ঞান, তাপ ও তাপগতি বিজ্ঞান, বিদ্যুৎ ও চৌম্বক বিজ্ঞান এবং আলোক বিজ্ঞান।
আধুনিক পদার্থবিজ্ঞানের ধারণাসমূহ বেশ জটিল হওয়ায় কোনো ঘটনা ব্যাখায় প্রায়ই চিরায়ত পদার্থবিজ্ঞানের সাহায্য নেওয়া হয়। অধিকাংশ সময়ই চিরায়ত পদার্থবিজ্ঞান বলতে ১৯০০ শতকের পূর্বে প্রচলিত পদার্থবিজ্ঞানকে নির্দেশ করা হয়। অপরদিকে, আধুনিক পদার্থবিজ্ঞান বলতে ১৯০০ শতকের পরের পদার্থবিজ্ঞানকে নির্দেশ করা হয় যেখানে আপেক্ষিকতার তত্ত্ব এবং কোয়ান্টাম বলবিদ্যা ব্যবহার করা হয়।
উইলিয়াম লিওন ম্যাককেঞ্জি কিং
উইলিয়াম লিওন ম্যাককেঞ্জি কিং (ডিসেম্বর ১৭, ১৮৭৪ - জুলাই ২২, ১৯৫০), সাধারণত ম্যাকেনজি কিং নামেও পরিচিত, তিনি ১৯৪০ এর দশক থেকে প্রভাবশালী কানাডিয়ান নেতা ছিলেন।
তিনি দশম কানাডার প্রধানমন্ত্রী হিসাবে ১৯৯২ সালের ২৯ ডিসেম্বর, ১৯২১ থেকে ২৮ শে জুন, ১৯26২ অবধি দায়িত্ব পালন করেছিলেন; ২৫ সেপ্টেম্বর, ১৯২৬ থেকে ৭ আগস্ট, ১৯৩০; এবং ২৩ শে অক্টোবর, ১৯৩৫ থেকে ১৫ নভেম্বর, ১৯৮৮ সাল পর্যন্ত। তিনি ২২ বছরের পদে অধিষ্ঠিত একটি লিবারাল ছিলেন, তিনি কানাডার ইতিহাসে সবচেয়ে দীর্ঘকালীন প্রধানমন্ত্রী ছিলেন।
আলাপ (বাংলাদেশী যোগাযোগ অ্যাপ)
আলাপ হল একটি বাংলাদেশি তাৎক্ষণিক যোগাযোগের সফটওয়্যার, যেটি বাংলাদেশের স্বাধীনতার ৫০ বছর পূর্তি এবং মুজিব বর্ষ উপলক্ষে  সরকারি টেলিযোগাযোগ সংস্থা  বাংলাদেশ টেলিকমিউনিকেশন্স কোম্পানি লিমিটেড দ্বারা চালু করা হয় । এটি এন্ড-টু-এন্ড এনক্রিপশন নিশ্চিত করে বিনামুল্যে কথা বলা, ভিডিও কল,কল রেকর্ডিং, অডিও এবং ভিডিও কনফারেন্স, বার্তা আদান প্রদান, স্বল্প খরচে মুঠোফোনে কল করার সুবিধা দেয়।
এটি প্রকাশের ৫ দিনের মধ্যে ১ লক্ষাধিক ও ১৩ দিনের মধ্যে ৩ লক্ষাধিক মানুষ এটি ডাউনলোড করে এতে নিবন্ধন করে।
বহিঃসংযোগ
অফিসিয়াল ওয়েবসাইট
অফিসিয়াল এন্ড্রয়েড অ্যাপ অফিসিয়াল আই ও এস অ্যাপ অফিসিয়াল ওয়েব অ্যাপ (শিগ্রই চালু হচ্ছে )
টেললেস্‌ প্লুশব্লু
টেললেস্‌ প্লুশব্লু (বৈজ্ঞানিক নাম: Flos areste (Hewitson)) এক প্রজাতির মাঝারী আকারের ধূসর বাদামী এবং উজ্জ্বল ধাতব নীল রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।
আকার
টেললেস্‌ প্লুশব্লু এর প্রসারিত অবস্থায় ডানার আকার ৪০-৪৪ মিলিমিটার দৈর্ঘ্যের হয়।
অবস্থান
১৯৩২ সালে বিজ্ঞানী ইভানস্‌ নথিভুক্ত করেছিলেন যে এই প্রজাতিগুলি দূর্লভ।
তুর্বসুবংশ এবং দ্রুহ্যুবংশ
মহারাজ যযাতি-র দুই পুত্র তুর্বসু ও দ্রুহ্যু। এঁদের নামেই তুর্বসুবংশ এবং দ্রুহ্যুবংশ। তুর্বসু ও দ্রুহ্যু যযাতির জরা গ্রহণ করতে না চাওয়ায় যযাতি এদের নিজ রাজ্যে অভিষিক্ত না করে অন্যত্র রাজ্য দিয়েছিলেন। এঁরা বিভিন্ন অনার্য জাতির রাজা হয়েছিলেন।
তুর্বসুবংশের বিবরণ
যযাতি ও দৈত্যগুরু শুক্রাচার্য'র কন্যা দেবযানীর দ্বিতীয় পুত্র তুর্বসু। তুর্বসুর পাঁচ পুরুষ পরেই এ বংশ পুরুবংশে গিয়ে মিশেছে। তুর্বসুর বংশধরেরা বেলুচিস্তানে ম্লেচ্ছদের অধিপতি ছিল। মরুত্তের পুত্র ছিল না। তাঁর এক কন্যা নাম-সংযতা। রাজা মরুত্ত একটি যজ্ঞ করেন, যেখানে পুরোহিত নিযুক্ত হন দেবগুরু বৃহস্পতির ভ্রাতা সংবর্ত। যজ্ঞ শেষে যজ্ঞের দক্ষিণাস্বরূপ সংবর্ত-কে কন্যাসম্প্রদান করেন।
এর পরে মরুত্ত পুরুবংশীয় দুষ্মন্তকে নিজের পুত্রের মতো মানুষ করেছিলেন।
দ্রুহ্যুবংশের বিবরণ
দ্রুহ্যু, যিনি স্বভাবে অতি কঠোর। সংস্কৃত ব্যকরণে 'দ্রুহ্যতি(द्रुह्यति)' মানে 'আঘাত'। তিনি ছিলেন প্রথম এমন ক্ষত্রিয় রাজা, যিনি বেদ-বিরুদ্ধ সংস্কৃতির পালন করা শুরু করেছিলেন। দ্রুহ্যুর বংশধারায় প্রথম দুই-তিন পুরুষ বর্তমান পাঞ্জাবের উত্তর-পশ্চিম সীমান্তে রাজত্ব করতেন। কিন্তু তারপরে দ্রুহ্যুবংশীয় দের সাথে শিবি রাজার (দ্রুহ্যুর ভ্রাতা অনুর বংশধারায় জাত) যুদ্ধ হয়। ফলে দ্রুহ্যুরা আরও পশ্চিমে গান্ধারে চলে যায়। দ্রুহ্যুর বংশধর গান্ধারের নামেই গান্ধার দেশ(বর্তমান-আফগানিস্তান)।
রামায়ণের যুগে একবার রামের ভাই ভরতের সঙ্গে গান্ধার রাজ প্রথম নগ্নজিৎ'র যুদ্ধ হয়েছিল। সে যুদ্ধ নগ্নজিত হেরে গেলে ভরতের পুত্র তক্ষ পেল তক্ষশীলা এবং পুষ্কলা পেল পুরুষপুর(বর্তমান-পেশাওয়ার)।
দ্বাপর যুগে দ্রুহ্যুবংশীয়রা পুনরায় গান্ধার দখল করল। গান্ধার রাজা দ্বিতীয় নগ্নজিৎ ছিলেন সুবলের পিতা এবং দুর্যোধনের মামা শকুনির পিতামহ।
[ বিষ্ণু ও ভাগবত পুরাণের বিবরণ একই কলামে দেওয়া হয়েছে। তৃতীয় বন্ধনীর ভিতরে বিষ্ণু পুরাণের বিবরণ]
আর্সেনাল মহিলা ফুটবল ক্লাব
থাম্ব|আর্সেনাল মহিলা ফুটবল ক্লাবের খেলোয়াড়রা আর্সেনাল মহিলা ফুটবল ক্লাব প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন'স প্রিমিয়ারলীগ, উয়েফা ওমেন'স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দ্বায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।
আদ্রা ইউনিয়ন, বরুড়া
একবাড়িয়া আদ্রা বাংলাদেশের কুমিল্লা জেলার অন্তর্গত বরুড়া উপজেলার একটি ইউনিয়ন।
অবস্থান ও সীমানা
বরুড়া উপজেলার পশ্চিমাংশে একবাড়িয়া আদ্রা ইউনিয়নের অবস্থান। এ ইউনিয়নের উত্তরে আড্ডা ইউনিয়ন, পূর্বে ভাউকসার ইউনিয়ন, দক্ষিণে পয়ালগাছা ইউনিয়ন ও চাঁদপুর জেলার কচুয়া উপজেলার আশরাফপুর ইউনিয়ন এবং পশ্চিমে চাঁদপুর জেলার কচুয়া উপজেলার আশরাফপুর ইউনিয়ন অবস্থিত।
প্রশাসনিক কাঠামো
একবাড়িয়া ইউনিয়ন বরুড়া উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম বরুড়া থানার আওতাধীন। এটি জাতীয় সংসদের ২৫৬নং নির্বাচনী এলাকা কুমিল্লা-৮ এর অংশ।
যোগাযোগ ব্যবস্থা
বরুড়া উপজেলার অদ্রা ইউনিয়ন এর সাথে সরাসরি কোনো বরুড়া উপজেলা শহরের সাথে যোগাযোগ নেই। তবে আছে জেলা শহর কুমিল্লার সাথে সরাসরি যোগাযোগ ব্যবস্থা এই ইউনিয়ন এর উপর দিয়ে বয়ে গেছে বিজরা-একবাড়ীয়া-রহিমানাগর সড়ক এই সড়কে এ প্রতিধিন হাজার হাজার যানবাহন চলাচল করে এছাড়াও এ সড়ক দিয়ে রহিমানাগর - একবাড়িয়া হয়ে কুমিল্লায় বাস চলাচল করায় এই ইউনিয়ন এর জনগণের জন্য কুমিল্লা শহরের সাথে যোগাযোগ অত্যন্ত ভালো।
দর্শনীয় স্থান
পেরপেটি জামে মসজিদ
জনপ্রতিনিধি
Md Rakibul Hasan (Limon).
কিন্নাল কারুশিল্প
কিন্নাল কারুশিল্প বা কিন্হাল কারুশিল্প (ಕಿನ್ನಾಳ ಕಲೆ), ভারতের কৰ্ণাটক রাজ্যের একটি শহর কিন্নাল বা কিন্হালের স্থানীয় ঐতিহ্যবাহী কাঠের কারুশিল্প।
কিন্নাল শহর তার কিন্নাল পুতলা এবং ধৰ্মীয় প্ৰতিমার জন্য বিখ্যাত।
এই অঞ্চল কিন্নাল কাৰরুশিল্পের জন্য পরিচিত। এই শিল্প ভারতের ভৌগোলিক অস্তিত্বের ইঙ্গিত দিয়। সেজন্যে ভারত সরকার কিন্নাল কারুশিল্পকে ভৌগোলিক সুচকৰ মৰ্যাদা দিয়েছে এবং এর আবেদন সংখ্যা ২১৩।
ইতিহাস
২০০৭ সালের আমেরিকার গ্লাসগ' বিশ্ববিদ্যালয় এবং গ্লাসগ' কলা বিদ্যালয়ের ছাত্ৰরা কৰ্ণাটকের কারুকাৰ্য্য পরিষদের সহযোগীতায় স্থানীয় ছাত্ৰ এবং শিল্পীদেরকে কিন্নাল শিল্পের পূৰ্ণোদ্ধারের জন্যে একটা প্ৰকল্পের জরীপে সংবর্ধনা জানায়।
প্ৰস্তুত প্ৰণালী
এই শিল্পের সাথে জড়িত শিল্পীদেরকে চিত্ৰকর বলে। পাতল কাঠের পুতলা(খেলনা) সমূহ প্ৰস্তুত করা হয়। তেতুলের বিচি এবং নুড়িপাথর দিয়ে বিভিন্ন অংশ জোড়া লাগানো হয়।
পরিবহন
কপ্পাল নগর থেকে নিৰ্দিষ্ট সময় পর-পর কিন্নাল বাস চলাচল করে। নিকটতম শহর হচ্ছে কপ্পাল। কপ্পাল থেকে অন্য জায়গাতে যেতে বাস এবং রেলগাড়ীর সুবিধা আছে।
গণতন্ত্ৰ দিবসের পেরেডে কিন্নলার প্ৰতীক
২০১৩ সালের ভারতের গণতন্ত্ৰ দিবসের পেরেডে কৰ্ণাটক সরকার কিন্নলা কারুশিল্পকে মূখ্য বিষয় হিসেবে প্ৰতীক প্ৰদৰ্শন করেছিল।
ভিটালিয়াম
২০১৬ সালে ব্রিটিশ নরম্যান শার্প নামে ৯১ বছর বয়সী প্রবীণ মানুষটির নিতম্ব প্রতিস্থাপনের অস্থিচিকিৎসায় ভিটালিয়াম সংকর ধাতুটিকে কাজে লাগানো হয়। ১৯৪৮ সালের নভেম্বরে রয়্যাল ন্যাশনাল অর্থোপেডিক হাসপাতালে দুটি অস্থিশল্য চিকিৎসায় ভিটালিয়াম সংকর ধাতু টির ব্যবহার হয়।
ইঞ্জিনে র উচ্চ-তাপমাত্রার ব্যবহারের জন্য প্রথম যে সংকর ধাতু ব্যবহার করা হয়েছিল তার নাম ছিল হিটস স্টেলাইট নং ২১। এটি ছিল ভিটালিয়ামেরই অনুরূপ। ব্রিটিশ ইঞ্জিনিয়ার এস ডি হেরন দ্বিতীয় বিশ্বযুদ্ধের সময় ইঞ্জিনে র টার্বোচার্জার ব্লেডগুলি তৈরির জন্য ভিটালিয়াম ব্যবহার করার পরামর্শ দেন।
মুয়াইয়াদ আল-দীন আল-উর্দি
আল-উর্দি (পুরো নাম: মুয়াইয়াদ আল-দীন আল-উর্দি আল-আমীরি আল-দিমাস্কি) (مؤيد الدين العرضي العامري الدمشقي) (মৃ. ১২৬৬) ছিলেন মধ্যযুগীয় সিরীয় জ্যোতির্বিজ্ঞানী ও জ্যামিতিবিদ। আনুমানিক ১২০০ খ্রিস্টাব্দে (নিসবা আল-উর্দি থেকে) পালমিরা ও রিজাফার মধ্যবর্তী সিরিয়ার মরুভূমি গ্রাম উর্দ এ তিনি জন্মগ্রহণ করেন। তিনি ১২৩৯ সালের পূর্বের কোনো এক সময়ে দামেস্কে এসেছিলেন, যেখানে তিনি একজন প্রকৌশলী ও জ্যামিতির শিক্ষক হিসাবে কাজ করেছিলেন। এছাড়াও, হিমস শহরের আল-মালিক আল-মানসুর এর জন্য যন্ত্রও নির্মাণ করেছিলেন। ১২৫৯ সালে, নাসিরুদ্দীন তুসী দ্বারা জিজ্ঞাসিত হবার পর হুলাগুর পৃষ্ঠপোষকতায় মারাঘা মানমন্দির প্রতিষ্ঠা করতে সহযোগিতা করার জন্য উত্তর-পূর্ব ইরানের মারাঘায় চলে আসেন। আল-উর্দির সবচেয়ে উল্লেখযোগ্য কাজগুলো হলো পর্যবেক্ষণমূলক যন্ত্রগুলোর উপর রচিত "রিসালাত আল-রাদ" গ্রন্থ ও তাত্ত্বিক জ্যোতির্বিজ্ঞানের উপর একটি কাজ "কিতাব আল-হাইয়া (كتاب الهيئة)"। ইবন আল শাতীর দ্বারা উদ্ধৃত, বার হেবরিউস ও কুতব আল-দীন আল-শীরাজির ওপর তার প্রভাব লক্ষ্য করা যায়।
শহরের বাইরে মানমন্দির নির্মাণে আল উর্দি অবদান রেখেছিলেন। পাহাড়ের উপর নির্মিত মানমন্দিরটিতে খাবার পানি সরবরাহ করার জন্য বিশেষ যন্ত্র ও পানির চাকাও তৈরি করেছিলেন। ১২৬১/২ খ্রিস্টাব্দে মানমন্দিরে ব্যবহৃত কিছু যন্ত্রও তিনি নির্মাণ করেছিলেন। মানমন্দিরে কাজ করা আল উর্দির ছেলে, তার পিতার কিতাব আল-হাইয়া এর একটি অনুলিপি তৈরি করেছিলেন এবং ১২৭৯ সালে একটি আকাশসংক্রান্ত গ্লোবও তৈরি করেছিলেন। আল-উর্দি ত্রয়োদশ ও চতুর্দশ শতাব্দীর ইসলামী জ্যোতির্বিজ্ঞানীর দলের একজন সদস্য, যারা টলেমির আলমাগেস্টে উপস্থাপিত জ্যোতির্বিদ্যার মডেলের সমালোচনায় সক্রিয় ছিলেন।
ইউসুফ হোসেন হুমায়ুন
ইউসুফ হোসেন হুমায়ুন (জন্ম ১৪ নভেম্বর ১৯৩৬) একজন বাংলাদেশী রাজনীতিবিদ ও আইনজীবী। তিনি বর্তমানে বাংলাদেশ বার কাউন্সিলের নির্বাচিত ভাইস চেয়ারম্যান। তিনি বাংলাদেশ সুপ্রিম কোর্ট আইনজীবী সমিতির সাবেক সভাপতি ছিলেন। বাংলাদেশের স্থপতি বঙ্গবন্ধু শেখ মুজিবুর রহমানের ঘনিষ্ঠ সহচর ছিলেন। বর্তমানে বাংলাদেশ আওয়ামী লীগের উপদেষ্টা পরিষদের সদস্য।
রাজনীতি
হুমায়ুন ছাত্রজীবনে ঢাকা বিশ্ববিদ্যালয় ছাত্রলীগের সাধারণ সম্পাদক হিসেবে দায়িত্ব পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-৪ আসন থেকে সংসদ সদস্য নির্বাচিত হন।
২০০৮ সালে বাংলাদেশের সাধারণ নির্বাচনে জাতীয় সংসদের ভোলা-১ আসন থেকে নৌকা প্রতীকের প্রার্থী হন। ওই নির্বাচনে তাকে হারিয়ে ৪ দলীয় জোটের প্রার্থী বাংলাদেশ জাতীয় পার্টি (বিজেপি)-র আন্দালিব রহমান পার্থ বিজয়ী হন।
আইন পেশা
২০১৮ সালের ৭ জুলাই থেকে তিনি বাংলাদেশ সুপ্রিম কোর্ট বার কাউন্সিলের ভাইস চেয়ারম্যান হিসেবে দায়িত্ব পালন করছেন। বর্তমানে তিনি আওয়ামী লীগের উপদেষ্টা পরিষদের সদস্য ও বঙ্গবন্ধু আওয়ামী আইনজীবী পরিষদের আহবায়ক। এর আগে তিনি বাংলাদেশ সুপ্রিম কোর্ট আইনজীবী সমিতির সভাপতির দায়িত্ব পালন করেন।  তিনি দৈনিক প্রথম আলোর মত-দ্বিম বিভাগে কলাম লিখতেন।
ব্যক্তিগত ও শিক্ষা জীবন
হুমায়ুন ১৯৩৬ সালের ১৪ নভেম্বর বাংলাদেশের ভোলা জেলার সদর উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে আইন বিষয়ে মাস্টার্স পাস করেন। তার কন্যা শম্পা বর্তমানে আমেরিকায় বসবাস করেন এবং ছেলে আফতাব ইউসুফ রাজ ঢাকার স্কয়ার হাসপাতালের একজন শিশুরোগ বিশেষজ্ঞ।
বজবজ তাপবিদ্যুৎ কেন্দ্র
বজবজ তাপবিদ্যুৎ কেন্দ্র হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বজবজের কাছে অছিপুরে অবস্থিত একটি কয়লা-ভিত্তিক তাপবিদ্যুৎ কেন্দ্র। ক্যালকাটা ইলেকট্রিক সাপ্লাই কর্পোরেশন এই তাপবিদ্যুৎ কেন্দ্রটির পরিচালক। এই তাপবিদ্যুৎ কেন্দ্রের বিদ্যুৎ উৎপাদন ক্ষমতা ৭৫০ মেগাওয়াট (৩X২৫০ মেগাওয়াট)। ১৯৯৭ সালে এই তাপবিদ্যুৎ কেন্দ্রটি চালু হয়েছিল।
পইল ইউনিয়ন
অবস্থান ও সীমানা
পৈল ইউনিয়ন বাংলাদেশের সিলেট বিভাগের হবিগঞ্জ জেলার হবিগঞ্জ সদর উপজেলায় অবস্থিত একটি ইউনিয়ন। পৈল ইউনিয়ন হবিগঞ্জ সদর উপজেলার সবচেয়ে বড় ইউনিয়ন। এই ইউনিয়নের উত্তর দিকে তেঘরিয়া ইউনিয়ন, দক্ষিন দিকে গোপায়া ও লস্করপুর ইউনিয়ন, পূর্ব দিকে বাহুবল উপজেলার বাহুবল, সাতকাপন ও লামাতাশী ইউনিয়ন এবং পশ্চিম দিকে তেঘরিয়া, রিচি ও গোপায়া ইউনিয়ন অবস্থিত।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
পৈল ইউনিয়নে অনেক জনপ্রিয় ও উল্লেখযোগ্য ব্যাক্তি রয়েছেন। তার মধ্যেই কয়েকজন উল্লেখযোগ্য ব্যক্তি হলেন,
01, সৈয়দ আহমদুল হক সাহেব
02, বিপিন চন্দ্র পাল
জনপ্রতিনিধি
বর্তমান চেয়ারম্যান-
মোহাম্মদ খালেকুজ্জামান
মোহাম্মদ খালেকুজ্জামান (মৃত্যুঃ ২৮ সেপ্টেম্বর ২০০১) বাংলাদেশের কক্সবাজার জেলার রাজনীতিবিদ, আইনজীবী ও কক্সবাজার-৩ (সদর-রামু) আসনের সাবেক সংসদ সদস্য।
রাজনৈতিক ও কর্মজীবন
মোহাম্মদ খালেকুজ্জামান ছিলেন আইনজীবী। তিনি ফেব্রুয়ারি ১৯৯৬ সালের ষষ্ঠ ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কক্সবাজার-৩ (সদর-রামু) আসন থেকে সংসদ সদস্য নির্বাচিত হয়েছিলেন।
১৯৯১ সালের পঞ্চম জাতীয় নির্বাচনে তিনি বিএনপির প্রার্থী হিসেবে কক্সবাজার-৩ (সদর-রামু) আসন থেকে অংশ নিয়ে পরাজিত হয়েছিলেন।
মৃত্যু
মোহাম্মদ খালেকুজ্জামান ২৮ সেপ্টেম্বর ২০০১ সালে নির্বাচনী জনসভার স্টেজে মৃত্যুবরণ করেন।
এই পথ যদি না শেষ হয়
আমাদের এই পথ যদি না শেষ হয় হলো ভারতীয় বাংলা ভাষার টেলিভিশন ধারাবাহিক। এটি ভারতীয় বাংলা সাধারণ বিনোদন চ্যানেল জি বাংলায় সম্প্রচারিত এবং ডিজিটাল প্ল্যাটফর্ম জি৫- এও উপলব্ধ ছিল। ১২ এপ্রিল ২০২১-এ মুক্তি পাওয়া এই ধারাবাহিকে প্রধান ভূমিকা অভিনয় করেছেন অন্বেষা হাজরা এবং ঋত্বিক মুখোপাধ্যায় এবং প্রযোজনা করেছে ক্রেজি আইডিয়াস মিডিয়া।
পটভূমি
উর্মি রক্ষিত (সরকার) একজন সুপরিচিত শিল্পপতি রজত শুভ্র রক্ষিতের নাতনি। একটি গাড়ি দুর্ঘটনায় খুব অল্প বয়সে তার বাবাকে হারায় সে। এতে তার মা অসুস্থ হয়ে পড়েছিল। তাকে তার ফুফু এবং কাকা (গায়ত্রী রক্ষিত এবং হীরক শুভ্রা রক্ষিত) লালনপালন করেছিলেন। কিন্তু তাদের উদ্দেশ্য অশুভ ছিল। দর্শকদের কাছে প্রকাশ করা হয় যে তারা গাড়ি দুর্ঘটনাটি সাজিয়েছিল যেখানে উর্মির বাবা নিহত হয়েছিল এবং তাদের লক্ষ্য হল ঊর্মিকে তাদের নিয়ন্ত্রণে রাখা যাতে তারা শেষ পর্যন্ত পারিবারিক উত্তরাধিকারের অংশ নিতে পারে। সাত্যকি সরকার মধ্যবিত্ত যৌথ পরিবারের একজন ট্যাক্সি ড্রাইভার। সে একজন ভাল ছাত্র ছিল কিন্তু তার পরিবারের যত্ন নেওয়ার জন্য তার স্বপ্ন ছেড়ে দিতে হয়েছিল। কিন্তু সে স্বপ্ন দেখে যে একদিন তার নিজস্ব অ্যাপ-ক্যাব কোম্পানি থাকবে। তারা একে অপরের প্রেমে পড়ে। বাকি গল্পটি আবর্তিত হয়েছে কীভাবে তারা একে অপরকে সাহায্য করে এবং সারা জীবন একে অপরের পাশে থাকার শপথ নেয়।
ভারতে চুল কাটার ঘটনা
২০১৭ সালের জুন মাস থেকে ভারতে অব্যক্ত বা ব্যাখ্যাতীত চুল কাটা বা বিনুনি কাটার ঘটনা রিপোর্ট করা হয়। ২০১৭ সালের ২৩ শে জুন প্রথম ব্যাপকভাবে নথিভুক্ত করা ঘটনা: এবিপি নিউজ রিপোর্ট করে, যে রাজস্থানের বিকানেরের এক ঘুমন্ত মহিলার চুল 'ডাইনী' কর্তৃক কেটে ফেলা হয়। ভারতজুড়ে, বিশেষ করে দিল্লি, বিহার, হরিয়ানা, উত্তরাখণ্ড, উত্তর প্রদেশ ও কাশ্মীরের মধ্যে একই ধরনের ঘটনা ক্রমবর্ধমানভাবে নথিভুক্ত করা হয়।
রাজস্থান
২০১৭ সালের ২৩ জুন এপিপি নিউজ জানিয়েছে, রাজস্থানের বিকানেরের এক মহিলার চুল ঘুমানোর সময় 'ডাইনী' কেটে ফেলেছিল। এরপর চুল কাটার ঘটনা এবং মহামারীর আশঙ্কা–বিশেষ করে রাজস্থানে–বেড়ে যায়। ঘটনা শুধু রাতে নয় দিনের বেলায়ও ঘটে।
২৩ শে জুনের ঘটনার তিন দিন আগে, যোধপুরের পিপাদ সিটিতে একই রকম একটি ঘটনা ঘটেছিল, যেখানে সকালে ঘুম থেকে ওঠার সময় একটি মেয়ের দেখতে পায় তার চুল কাটা হয়েছে। এই খবরটি প্রথম দৈনিক ভাস্কর প্রকাশিত হয়। হারিয়ে যাওয়া চুলের পাশাপাশি মেয়েটি তার শরীরের অন্যান্য অংশে আঘাতের চিহ্ন দেখিয়েছে।[কোন অংশ? ] যখন পুলিশ তদন্ত করে, তারা দেখতে পায় যে মেয়েটির চুল একটি ব্লেড দ্বারা কাটা হয়েছে। তবে তারা অপরাধীকে খুঁজে পায়নি।
হিন্দুস্তান টাইমস ২০১৭ সালের ৬ জুলাই রিপোর্ট করেছে যে একে অপরের অপরিচিত ১৩ বছর ও ১৪ বছর বয়সী রাজস্থানের দুই মেয়ে উভয়ই চুল কাটার ঘটনার শিকার হয়।
উত্তর প্রদেশ
২০১৭ সালের আগস্টের শুরুতে, আলিগড় ও মুরাদাবাদ থেকে দুটি মামলা নথিভুক্ত করা হয়েছিল। বুলন্দশহরে চারটি ঘটনা ঘটে। কিন্তু পরে উত্তরপ্রদেশ (ইউপি) পুলিশ ও দিল্লি পুলিশ স্পষ্ট করে বলেছে যে ঘটনাগুলি কেবল গুজব। দ্য ইন্ডিয়ান এক্সপ্রেস নিউজ চ্যানেলের মতে, পুরো উত্তর ভারতে প্রায় ত্রিশটি মামলা দায়ের করা হয়েছিল।
এক ৬২ বছর বয়সী মহিলাকে ২ই আগস্ট  আগ্রার গ্রামবাসীরা "ডাইনী" অপবাদে অভিযুক্ত করে হত্যা করেছিল, তারা অনুমান করেছিল উক্ত মহিলা মেয়েদের বিনুনি কেটেছিল। এনডিটিভি ইন্ডিয়া এই খবরটি ২০১৭ সালের ৩ আগস্ট প্রচার করে। শহর থেকে পালিয়ে যাওয়া ও ভিকটিমের প্রতিবেশী দুই সন্দেহভাজনের বিরুদ্ধে ইউপি পুলিশ হত্যা মামলা দায়ের করেছে।
হৃদয়ের পরিমাপ
প্রাচীন মিশরীয়দের কাছে, মৃতদের রায় ছিল সেই প্রক্রিয়া, যা মিশরের দেবতাদের মৃতের আত্মার যোগ্যতার বিচার করার অনুমতি দেয়। অমরত্বের মিশরীয় বিশ্বাসের গভীরে প্রোথিত, বিচার পরবর্তী জীবনযাত্রার অন্যতম গুরুত্বপূর্ণ অংশ। যেমন, মিশরীয় পরের জীবনী গ্রন্থে বিচারের দৃশ্যের অনেক বৈচিত্র দেখা যায়। পরকালীন জীবনে প্রবেশ করা প্রতিটি আত্মাকে বিচারের সময় পৃথকভাবে পরিচালনা করা হয়েছিল। একবার মৃত ব্যক্তি পাতালের মধ্য দিয়ে তাদের যাত্রা শেষ করে, তারা হলের মাঠে এসে পৌঁছায়। এখানে ওসিরিসের রাজ্যে তাদের প্রবেশের অনুমতি দেওয়া হবে কি না তা তাদের বিশুদ্ধতা নির্ধারণ করবে।
মৃতের প্রথম কাজ ছিল মাআতের বিয়াল্লিশ স্বীকারোক্তির প্রত্যেকটিকে সঠিকভাবে সম্বোধন করা, এবং তাদের জীবদ্দশায় তারা কোন পাপ করলে বা দেবতাদের সম্পদ চুরি করলে তা স্বীকার করা। এই প্রক্রিয়া মৃতদেরকে প্রমাণ করিয়ে দেয় যে তারা প্রত্যেক বিচারকের নাম বা রেন জানে এবং প্রতিষ্ঠিত করে যে তারা বিশুদ্ধ ও পাপমুক্ত। তারা পাপহীন নিশ্চিত হওয়ার পরে, মৃত ব্যক্তিকে ভারসাম্য উপস্থাপন করা হয়েছিল যা মাআতের উটপাখির পালকের সহিত তাদের হৃদয়কে ওজন করার জন্য ব্যবহৃত হয়েছিল। দেবতা আনুবিস এই পরীক্ষা পরিচালনা করতেন। যদি মৃতের হৃদয় মাওতের উটপাখির পালকের সাথে ভারসাম্যপূর্ণ হয়, দেবতা থোথ ফলাফল নথিবদ্ধ করবে এবং সেগুলি ওসিরিসের কাছে উপস্থাপন করবে, যারা তাদেরকে সেখেত-আরু নামের স্বর্গে পাঠিয়েছিলেন। যাইহোক, যদি তাদের হৃদয় পালকের চেয়ে ভারী হয়, তবে তা দেবী আম্মিতের দ্বারা গ্রাস করা হবে, মৃতের আত্মাকে স্থায়ীভাবে ধ্বংস করা হবে।
বিশ্বকাপ প্রতিযোগিতা
বিশ্বকাপ (World cup) এক ধরনের বৈশ্বিক ক্রীড়া প্রতিযোগিতাবিশেষ। এতে সচরাচর বিভিন্ন দেশের জাতীয় দল বা ব্যক্তিগতভাবে কোন খেলোয়াড় সংশ্লিষ্ট দেশের প্রতিনিধিত্ব করে ও বিশ্ব চ্যাম্পিয়ন হিসেবে শিরোপা জয় করে নিজ দেশের পরিচিতি বিশ্ব ক্রীড়াঙ্গনে তুলে ধরে। বিশ্বকাপকে সচরাচর নির্দিষ্ট ক্রীড়া বা খেলার প্রধান প্রতিযোগিতা হিসেবে বিবেচনা করা হয়। বিজয়ী দল বা ব্যক্তি ঐ খেলায় সর্বোচ্চ সম্মাননা ও ক্রীড়ায় সর্বশ্রেষ্ঠ হিসেবে বিবেচিত হন। তবে অলিম্পিকের ন্যায় কিছু কিছু খেলায় শিরোপালাভ করাও বিশ্বকাপের সমতুল্য।
বেশকিছু খেলা বিশ্ববাসীর কাছে অত্যন্ত জনপ্রিয়। কিন্তু ফিফা বিশ্বকাপকেই সাধারণতঃ বিশ্বকাপ নামে ডাকা হয়। ১৯৩০ সালে প্রথমবারের মতো এসোসিয়েশন ফুটবল প্রতিযোগিতার বৈশ্বিক অসম্ভব জনপ্রিয়তাই এর মূল কারণ।
বৈশিষ্ট্যাবলী
কিছু ক্রীড়া পরিচালনাকারী সংস্থা বিশ্বকাপের পরিবর্তে বিশ্ব চ্যাম্পিয়নশীপ বা এর সম্পর্কযুক্ত অন্যকোন ক্রীড়া পরিভাষা ব্যবহার করে। সংস্থাগুলো অনেক সময় বিশ্বকাপ এবং বিশ্ব চ্যাম্পিয়নশীপ - উভয় ধরনের প্রতিযোগিতাই ভিন্ন ভিন্ন নিয়ম-কানুন প্রয়োগপূর্বক আয়োজন করে থাকে। সংক্ষিপ্ত কিংবা দীর্ঘমেয়াদী সময়কালের উপযোগী করে বিশ্বকাপ প্রতিযোগিতা অনুষ্ঠিত হয়। কোন কোন ক্ষেত্রে বয়সসীমা, উন্মুক্ত, লিঙ্গভেদ ইত্যাদি বিভিন্ন প্রকারে আয়োজন করা হয়। দলের সংখ্যা বৃদ্ধি পাওয়ায় কয়েকটি গ্রুপে বিভক্ত করা হয়। প্রায়শঃই নক-আউট প্রতিযোগিতার মাধ্যমে বিশ্বকাপের সমাপণ ঘটানো হয়। এক্ষেত্রে দলের সংখ্যা যখন দুইটি হয়, তখন পূর্ব নির্ধারিত সময়সূচী অনুযায়ী বিশ্বকাপের চূড়ান্ত খেলা অনুষ্ঠিত হয়। খেলার বিজয়ীকে বিশ্ব চ্যাম্পিয়নের খেতাব হিসেবে সোনা কিংবা রূপায় মোড়ানো এবং তুলনামূলকভাবে বড় সুন্দর একটি ট্রফি প্রদান করা হয়। পাশাপাশি অংশগ্রহণকারী খেলোয়াড়দেরকেও পদক প্রদান করা হয়। খুব কমক্ষেত্রেই উভয় দলকে চ্যাম্পিয়ন ঘোষণা করা হয়। বিজয়ী দল এ খেতাব পরবর্তী চার, দুই কিংবা এক বছরের জন্য প্রাপ্য হন। দলগত ক্রীড়ায় এর বহুল প্রয়োগ ঘটে। বিশ্বকাপ ফুটবলের পাশাপাশি আন্তর্জাতিক ক্রিকেট কাউন্সিল বা আইসিসি'র নিয়ন্ত্রণাধীন বিশ্বকাপ ক্রিকেটের জনপ্রিয়তাও বৈশ্বিকভাবে স্বীকৃত।
মঈন আখতার
মঈন আখতার (২৪ ডিসেম্বর ১৯৫০ – ২২ এপ্রিল ২০১১) ছিলেন পাকিস্তানি টেলিভিশন, চলচ্চিত্র ও মঞ্চ শিল্পী, কৌতুকবিদ, কৌতুকাভিনেতা, ছদ্মবেশী, আয়োজক, লেখক, গায়ক, পরিচালক এবং প্রযোজক; যিনি তার সহ-অভিনেতা আনোয়ার মকসুদ এবং বুশরা আনসারির সাথে রেডিও পাকিস্তানের যুগে খ্যাতি অর্জন করেছিলেন। পর্দায় তার অভিনীত "রোজি" ব্যক্তিত্বের মাধ্যমে তিনি আইকনে পরিণত হয়েছিলেন এবং উপমহাদেশের চলচ্চিত্র জগতের ইতিহাসের অন্যতম গুরুত্বপূর্ণ ব্যক্তিত্ব হিসেবে বিবেচিত হন। শৈশব থেকে শুরু করে ৪৫ বছরেরও বেশি সময় ধরে কর্মজীবনে অবদান রেখেছেন তিনি। ২০১১ সালে মৃত্যুর আগ পর্যন্ত তিনি আধুনিক চলচ্চিত্র নির্মাণের সক্রিয় ছিলেন। তিনি ১৯৯৬ সালে পাকিস্তান সরকার প্রদত্ত প্রাইড অব পারফরম্যান্স সম্মানে এবং ২০১১ সালে সিতারা-ই-ইমতিয়াজ ভূষিত হন।
প্রাথমিক জীবন
আখতারের জন্ম পাকিস্তানের সিন্ধুর করাচিতে। তার জন্মের কয়েক মাস পরে ৯২ বছর বয়সে তার পিতা মুহাম্মদ ইব্রাহিম মেহবুব মারা যান। তিনি ভারতের উত্তরপ্রদেশের মোরাদাবাদ রাজ্যে জন্মগ্রহণ করেছিলেন। দেশভাগের ফলে মেহবুব করাচিতে স্থায়ীভাবে বসবাস শুরু করেন এবং নিজের ছাপাখানা এবং গার্মেন্টস ব্যবসায়ের ঠিকাদার হিসেবে জীবন কাটিয়েছেন। আখতার ইংরেজি, বাংলা, সিন্ধি, পাঞ্জাবি, মেমোনি, পশতু, গুজরাটি এবং উর্দু সহ বেশ কয়েকটি ভাষায় সাবলীল ছিলেন।
মৃত্যু এবং উত্তরাধিকার
২০১১ সালের ২২ এপ্রিল বিকেল সাড়ে ৪ টার দিকে হৃদরোগে আক্রান্ত হয়ে আখতার করাচিতে মারা যান। তার তিন কন্যা ও দুই পুত্র। আখতারের বাসভবনের নিকটস্থ তাওহীদ মসজিদে জুনায়েদ জামশেদের নেতৃত্বে তার অন্ত্যেষ্টিক্রিয়া আয়োজিত হয়।
২০১১ সালে লন্ডনের বিশ্বখ্যাত মাদাম তুসো জাদুঘর আখতাতের মোমমুর্তী অন্তর্ভুক্ত করার ইচ্ছা প্রকাশ করেছে। একইসাথে প্রথমবাবের মতো একজন পাকিস্তানি বিনোদনশিল্পী জাদুঘরে স্থান পাবে।
ভক্তি শর্মা
ভক্তি শর্মা (জন্ম- নভেম্বর ৩০, ১৯৮৯) একজন ভারতীয় মহিলা সাঁতারু, যিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। ২০১০ খ্রিষ্টাব্দে তাকে তেনজিং নোরগে জাতীয় অ্যাডভেঞ্চার পুরস্কার প্রদান করা হয়।
প্রথম জীবন
ভক্তি শর্মা ভারতের মুম্বই শহরে জন্মগ্রহণ করেন এবং রাজস্থান রাজ্যের উদয়পুর শহরে বড় হয়ে ওঠেন। তিনি সিমবায়োসিস ইন্টারন্যাশনাল ইউনিভার্সিটি থেকে সংযোগ ব্যবস্থাপনা বিষয়ে স্নাতকোত্তর শিক্ষা সমাপ্ত করেন।
সাঁতারু জীবন
শর্মা মাত্র আড়াই বছর বয়স থেকে সাঁতার শুরু করেন। জেলা ও রাজ্য বিভাগে বিভিন্ন সাঁতার প্রতিযোগিতায় অংশগ্রহণের পর তিনি প্রথম ২০০৩ খ্রিষ্টাব্দে উড়ান বন্দর থেকে গেটওয়ে অব ইন্ডিয়া পর্যন্ত ১৬ কিলোমিটার সমুদ্রে সাঁতার কাটেন। ২০০৬ খ্রিষ্টাব্দের ৬ই জুলাই তিনি ইংল্যান্ডের শেক্সপীয়র সমুদ্রতট থেকে ফ্রান্সের ক্যালিস পর্যন্ত ইংলিশ চ্যানেলের অংশ ১৩ ঘণ্টা ৫৫ মিনিটে পারাপার করেন। ২০১০ খ্রিষ্টাব্দের ৯ই আগস্ট তিনি বিশ্বের তৃতীয় সাঁতারু হিসেবে উত্তর মহাসাগরে সাঁতার কেটেছিলেন। এই সময় তিনি ৩৩ মিনিটে ১.৮ কিলোমিটার পাড়ি দিয়েছিলেন। ২০১৫ খ্রিষ্টাব্দের ১০ই জানুয়ারি প্রথম এশীয় মহিলা এবং বিশ্বের কনিষ্ঠতম সাঁতারু হিসেবে দক্ষিণ মহাসাগরে দক্ষিণ মহাসাগরে সাঁতার কাটার পর তিনি বিশ্বের কনিষ্ঠতম সাঁতারু হিসেবে বিশ্বের পাঁচটি মহাসমুদ্রে সাঁতার কাটার রেকর্ড করেন। এই সময় যখন তিনি ৫২ মিনিটে ২.২৫ কিলোমিটার সমুদ্রপথ পাড়ি দিয়েছিলেন, তখন সমুদ্রপৃষ্ঠের গড় তাপমাত্রা ছিল ১° সেন্টিগ্রেড।
অ্যালিস শালভি
থাম্ব|এলিস শালভি (বাম) অ্যালিস হিলডেগার্ড শালভি (אליס שלוי; জন্ম উপাধি: মারগুলিস; ১৬ অক্টোবর ১৯২৬) একজন ইসরায়েলি অধ্যাপক এবং শিক্ষাবিদ। তিনি মেয়েদের জন্য প্রগতিশীল ইহুদি শিক্ষা এবং মহিলাদের মর্যাদা এগিয়ে নিয়ে যাওয়ার জন্য একটি নেতৃস্থানীয় ভূমিকা পালন করেন।
জীবনী
তিনি জার্মানির এসেন শহরে একটি অর্থোডক্স ইহুদি পরিবারে জন্মগ্রহণ করেন। তার পিতামাতা বেনজিওন এবং পার্ল মারগুলিস ধর্মীয় জায়নবাদী ছিলেন। অ্যালিস দুই সন্তানের মধ্যে সর্বকনিষ্ঠ ছিল। পরিবারের একটি পাইকারি লিনেন এবং গৃহস্থালি জিনিসপত্রের ব্যবসা ছিল।
১৯৩৩ সালে জার্মানিতে হিটলারের ক্ষমতায় আসার পরপরই পারিবারিক বাড়িতে তল্লাশি চালানো হয়, যার ফলে ১৯৩৪ সালের মে মাসে তারা লন্ডনে চলে যায়। লন্ডনে শালবির বাবা ও ভাই ঘড়ি ও গহনা আমদানি করেন। যখন ব্লিৎজ শুরু হয়, তারা লন্ডন থেকে ৫০ কিলোমিটার উত্তরে আইলেসবেরিতে চলে যায় এবং ওয়াডেসডনের একটি ছোট বাড়িতে বাস করে, যা জেমস রোথচাইল্ডের এস্টেটের অংশ ছিল।
পরিবারটি সেখানে গোলাবারুদ ক্রমাঙ্কন ডিভাইসগুলির জন্য একটি কারখানা তৈরি করেছিল যা তাদের আর্থিকভাবে প্রতিষ্ঠিত করেছিল। ১৯৪৪ সালে শালভি কেমব্রিজ বিশ্ববিদ্যালয়ে ইংরেজি সাহিত্য অধ্যয়ন করেন। ১৯৪৬ সালে তাকে ব্রিটিশ ইহুদি ছাত্রদের প্রতিনিধি হিসেবে বাসেলের ২২তম জায়নবাদী কংগ্রেসে পাঠানো হয়।
১৯৪৯ সালে লন্ডন স্কুল অফ ইকোনমিক্সে সামাজিক কাজে ডিগ্রি অর্জনের পর শালভি জেরুসালেমে বসতি স্থাপন করে ইসরায়েলে অভিবাসিত হন। তিনি জেরুজালেমের হিব্রু বিশ্ববিদ্যালয়ের ইংরেজি বিভাগে অনুষদ সদস্য হন এবং ১৯৬২ সালে সেখানে পিএইচডি অর্জন করেন।
১৯৫০ সালের মে মাসে তিনি নিউ ইয়র্কের নতুন অভিবাসী মোশে শেলকোভিৎজের (পরে শালভি) সাথে দেখা করেন, যাকে তিনি সেই বছরের অক্টোবরে বিয়ে করেন। তাদের ছয় সন্তান ছিল: জোয়েল (জন্ম. ১৯৫২), মিচা (জন্ম. ১৯৫৪), দিৎজা (জন্ম. ১৯৫৭), হেফজিবাহ (জন্ম. ১৯৬০), বেনজিন (জন্ম. ১৯৬৩) এবং পিনিনা (পার্ল, জন্ম. ১৯৬৭)।
একাডেমিক এবং পাবলিক ক্যারিয়ার
শালভি জেরুজালেমের হিব্রু বিশ্ববিদ্যালয় এবং নেগেভের বেন-গুরিয়ন বিশ্ববিদ্যালয়ের ইংরেজি সাহিত্য বিভাগের নেতৃত্ব দেন। তিনি পেলেচের প্রতিষ্ঠাতা ছিলেন, ধর্মীয় মেয়েদের জন্য একটি পরীক্ষামূলক স্কুল যা অপ্রচলিতভাবে তালমুদ (১৯৭৫-১৯৯০) এবং প্রতিবেশী সমিতির ওহালিম আন্দোলনের (১৯৭৩-১৯৭৯) শিক্ষা দেয়; এছাড়াও তিনি ইজরায়েল মহিলা নেটওয়ার্কের (১৯৮৪-২০০০) প্রতিষ্ঠাতা পরিচালক (পরবর্তী চেয়ারওম্যান) ছিলেন। পরবর্তী অবস্থানে, তিনি ইজরায়েলের অন্যতম বিশিষ্ট নারীবাদী উকিল ছিলেন, এমন একটি প্রোগ্রাম তৈরি করেছিলেন যা ইসরাইলি সমাজে মহিলাদের মুখোমুখি বেশিরভাগ বৈষম্য এবং অসুবিধাকে অন্তর্ভুক্ত করে। তার কাজের একটি গুরুত্বপূর্ণ লক্ষ্য ছিল সব বিভাগে এবং সশস্ত্র বাহিনীর সকল স্তরে ইজরায়েলি নারীদের অবদানের গ্রহণযোগ্যতা অর্জন করা, যেহেতু ইজরায়েলি অর্থনৈতিক, রাজনৈতিক এবং সামাজিক জীবনে সেনা সেবা একটি উল্লেখযোগ্য ভূমিকা পালন করে। ১৯৯০-এর দশকে তিনি আগুনাহ অধিকারের জন্য আন্তর্জাতিক জোট প্রতিষ্ঠা করেন। তিনি চার বছর স্কিটার ইনস্টিটিউটের রেক্টর হিসাবেও দায়িত্ব পালন করেছিলেন। শালভি ২০১৮ সালে রিমেম্বার দ্য উইমেন ইনস্টিটিউটের উপদেষ্টা বোর্ডের সদস্য হিসাবেও কাজ করেন। তিনি নেভার এ নেটিভ শিরোনামে একটি স্মৃতিকথা প্রকাশ করেছিলেন।
বহিরা
ইতিহাস
আবু তালিব ব্যবসায়ী ছিলেন এবং আরবদের নিয়ম অনুযায়ী বছরে একবার সিরিয়া সফরে যেতেন। মুহাম্মাদ এর বয়স যখন ১২ বৎসর তখন তিনি চাচার সাথে সিরিয়া যাওয়ার জন্য বায়না ধরলেন। প্রগাঢ় মমতার কারণে আবু তালিব আর নিষেধ করতে পারলেন না। যাত্রাপথে বসরা পৌঁছার পর কাফেলাসহ আবু তালিব তাবু ফেললেন। সে সময় আরব উপদ্বীপের রোম অধিকৃত রাজ্যের রাজধানী বসরা অনেক দিক দিয়ে সেরা ছিল। এই শহরটিতে জারজিস নামক এক খ্রিষ্টান পাদ্রি ছিলেন যিনি বুহাইরা বা বহিরা নামেই অধিক পরিচিত ছিলেন। তিনি তার গির্জা হতে বাইরে এসে কাফেলার মুসাফিরদের মেহমানদারী করেন। এ সময় তিনি বালক মুহাম্মাদকে দেখে শেষ নবি হিসেবে চিহ্নিত করেন। ফিজারের যুদ্ধ যখন শুরু হয় তখন নবির বয়স ১৫ বছর। এই যুদ্ধে তিনি পরোক্ষভাবে অংশগ্রহণ করেন। অর্থাৎ, তিনি সরাসরি যুদ্ধ না করে, নিজ গোত্রের লোকদের অস্ত্রের যোগান দেয়া সহ বিভিন্নভাবে সহায়তা করেন। যুদ্ধের নির্মমতায় তিনি অত্যন্ত ব্যথিত হন। কিন্তু তার কিছু করার ছিল না। সে সময় থেকেই তিনি কিছু একটি করার চিন্তাভাবনা শুরু করেন। তার উত্তম চরিত্র ও সদাচরণের কারণে পরিচিত মহলের সবাই তাকে "আল-আমিন" (আরবি :الامين; অর্থ: "বিশ্বস্ত, বিশ্বাসযোগ্য, আস্থাভাজন") "আল-সিদ্দিক" (অর্থ: "সত্যবাদী") বলে সম্বোধন করতেন।
চকোলেটের ইতিহাস
থাম্ব|ওল্ড শুন্ডে চকোলেট চকোলেটের ইতিহাস শুরু হয়েছিল মেসোমেরিকাতে। চকোলেট থেকে তৈরি খাঁটি পানীয়গুলি খ্রিস্টপূর্ব ৪৫০ অব্দে। অ্যাজটেকরা বিশ্বাস করতেন যে ক্যাকো বীজ হল জ্ঞানের দেবতা কোয়েটজলক্যাটেলের উপহার এবং বীজের এত মূল্য ছিল যে এগুলি মুদ্রার মতো ব্যবহৃত হত। মূলত কেবল পানীয় হিসাবে প্রস্তুত, চকোলেট একটি তিক্ত তরল হিসাবে পরিবেশন করা হত, মশলা বা কর্ন পিউরি মিশ্রিত। এটি একটি আফ্রোডিসিয়াক এবং পানীয়কে শক্তি দেবে বলে বিশ্বাস করা হত।  বর্তমানে, এই জাতীয় পানীয়গুলি "চিলিট" নামেও পরিচিত এবং মেক্সিকো দক্ষিণে স্থানীয়রা এটি তৈরি করে থাকে।  ষোড়শ শতাব্দীতে ইউরোপে আসার পরে, এতে চিনি যুক্ত হয় এবং এটি প্রথমে শাসক শ্রেণীর এবং পরে সাধারণ মানুষের কাছে জনপ্রিয় হয়ে ওঠে। বিশ শতকে, যুদ্ধের সময় মার্কিন যুক্তরাষ্ট্রের সৈন্যদের রেশনগুলিতে চকোলেট অপরিহার্য বলে বিবেচিত হত।
"চকোলেট" শব্দটি ক্লাসিকাল নাহুয়াতল শব্দ Xocolātl থেকে এসেছে এবং স্প্যানিশ ভাষা থেকে ইংরেজি ভাষায় প্রবেশ করেছে।
রিচি ইউনিয়ন
রিচি ইউনিয়ন বাংলাদেশের সিলেট বিভাগের হবিগঞ্জ জেলার হবিগঞ্জ সদর উপজেলার একটি ইউনিয়ন।
অবস্থান ও সীমানা
রিচি ইউনিয়ন বাংলাদেশের হবিগঞ্জ জেলার হবিগঞ্জ সদর উপজেলায় অবস্থিত একটি ইউনিয়ন। রিচি ইউনিয়নের উত্তর দিকে বানিয়াচং উপজেলার সুবিদপুর ও মক্রমপুর ইউনিয়ন, দক্ষিন দিকে রাজিউরা ও গোপায়া ইউনিয়ন, পূর্ব দিকে গোপায়া, পৈল ও তেঘরিয়া ইউনিয়ন এবং পশ্চিম দিকে লুকড়া ইউনিয়ন অবস্থিত।
শিক্ষা
শিক্ষার হার :
শিক্ষা প্রতিষ্ঠান
২০২০-২১ বঙ্গবন্ধু টি২০ কাপ
২০২০-২১ বঙ্গবন্ধু টি২০ কাপ হচ্ছে বাংলাদেশে টুয়েন্টি২০ ক্রিকেট এর ধরন অনুযায়ী একটি প্রতিযোগিতা । প্রতিযোগিতাটি ২০২০ সালের নভেম্বর-ডিসেম্বরে, ৫টি দলের মধ্যে অনুষ্ঠিত হতে নির্ধারিত হয়। পরের মাসে, টুর্নামেন্টের জন্য খেলোয়াড় বাছাইয়ের পূর্বে প্রায় শতাধিক খেলোয়াড় তাদের ফিটনেস পরীক্ষা দিতে শুরু করে। ১২ নভেম্বর ২০২০, খেলোয়াড় বাছাই অনুষ্ঠিত হয় এবং নভেম্বরের তৃতীয় সপ্তাহে প্রতিযোগিতাটি শুরু হবে ঘোষণা করা হয়।  দুদিন পর, বিসিবি প্রতিযোগিতার খেলাগুলোর চূড়ান্ত তালিকা প্রকাশ করে।
মূলত, ২০২০ এর অক্টোবরে, বাংলাদেশ ক্রিকেট বোর্ড (বিসিবি) ঘোষণা করে যে, এই প্রতিযোগিতাটি হয়তো হতে পারে ২০২১ সালের শুরুতে বাংলাদেশে খেলতে আসা ওয়েস্ট ইন্ডিজের সাথে টুয়েন্টি২০ আন্তর্জাতিক খেলা জন্য খেলোয়াড় নির্বাচনের একটি সূচক। অতঃপর, ২০২০ এর ডিসেম্বরে, উভয় দেশের ক্রিকেট বোর্ড টি২০আই ম্যাচগুলো বাদ দিয়ে খেলার সূচীতে সম্মতি প্রকাশ করে।
প্রতিযোগিতার ফাইনালে গাজী গ্রুপ চট্টগ্রামকে ৫ রানে পরাজিত করে জেমকন খুলনা শিরোপা জিতে নেয়।
তপন বিধানসভা কেন্দ্র
তপন (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসটি এর জন্য সংরক্ষিত।
২০২০-২১ বঙ্গবন্ধু টি২০ কাপ
প্রতিযোগিতার ধরন
প্রতিটি দল গ্রুপ পর্বে নিজেদের মধ্যে দুইবার মুখোমুখি হবে, এরপর এলিমিনেটর ও দুই কোয়ালিফায়ারের পর হবে ফাইনাল। প্রতিদিন ম্যাচের পর এক দিন করে বিরতি থাকবে। প্রতিদিন হবে দুটি করে ম্যাচ, শুক্রবার ছাড়া অন্যদিন ম্যাচগুলো শুরু হবে দুপুর দেড়টা ও সন্ধ্যা ৬.৩০ থেকে। শুধু শুক্রবারে দুপুর দুইটা এবং সন্ধ্যা ৭টা থেকে শুরু হবে ম্যাচ দুইটি।
তপন বিধানসভা কেন্দ্র
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪০ নং তপন (এসটি)বিধানসভা কেন্দ্রটি দ্বীপখান্ডা, গোফানগর, হারসুরা, মালঞ্চ এবং তপন চন্ডীপুর গ্রাম পঞ্চায়েত গুলি তপন সমষ্টি উন্নয়ন ব্লক এবং বোয়ালদার, চকভৃগু, জলঘর, বোল্লা, ডাঙা, গোপালবাটি, নজিরপুর এবং পাটিরাম গ্রাম পঞ্চায়েত গুলি বালুরঘাট সমষ্টি উন্নয়ন ব্লক এর অন্তর্গত।
২০২০-২১ বঙ্গবন্ধু টি২০ কাপ
প্রতিযোগিতার ধরন
জৈব বলয়ের মধ্যে সবগুলো ম্যাচ হবে মিরপুর স্টেডিয়ামে। তবে কোনো দর্শক থাকবে না মাঠে। সবগুলো দল চারটি করে ম্যাচ খেলবে দিনে ও রাতে। ফাইনালে সংরক্ষিত দিন রাখা হয়েছে।
খেলোয়াড়
১২ নভেম্বর খেলোয়াড় বাছাই প্রক্রিয়া সম্পন্ন হয়। সেখানে ১৫৭ জন ক্রিকেটারের মধ্যে থেকে এ, বি, সি, ডি এই চার গ্রেড থেকে প্রতিটি দল ১৬জন করে মোট ৮০ জন ক্রিকেটারকে বেছে নেয়। এ গ্রেডে আছেন সাকিব আল হাসান, মুশফিকুর রহিম, তামিম ইকবাল, মাহমুদউল্লাহ ও মোস্তাফিজুর রহমান।
পুরস্কার
টুর্নামেন্ট সেরা খেলোয়াড় ও টুর্নামেন্ট সেরা বোলার: মোস্তাফিজুর রহমান (গাজী গ্রুপ চট্টগ্রাম)। গোটা টুর্নামেন্টে ১০ ম্যাচে সবচেয়ে কম ৬.২৫ ইকনোমি রেটে নিয়েছেন ২২ উইকেট। এক ম্যাচে মাত্র ৫ রান দিয়ে নেন ৪ উইকেট।
টুর্নামেন্ট সেরা খেলোয়াড়: মাহমুদউল্লাহ রিয়াদ। ফাইনালে দলের বিপর্যয়ে ক্যারিয়ার সেরা ইনিংস খেলেন খুলনার অধিনায়ক। মাত্র ৪৮ বলে খেলেন ৭০ রানের অপরাজিত ইনিংস। তার ইনিংসে ভর করেই চ্যাম্পিয়ন হয় খুলনা।
টুর্নামেন্ট সেরা ব্যাটসম্যান: লিটন কুমার দাস। গোটা আসরেই ছিলেন দারুণ ধারাবাহিক। তার স্ট্রাইক রেটও ছিল দুর্দান্ত। ১১৯.৪৫ স্ট্রাইক রেটে ৪৯.১২ গড়ে ৩টি অর্ধশতকসহ করেন ৩৯৩ রান।
টুর্নামেন্টের বিশেষ টুর্নামেন্ট: চারজনের হাতে উঠেছে এই খেতাব। নাজমুল হোসেন শান্ত: রাজশাহীর হয়ে দুর্দান্ত অধিনায়কত্বের সঙ্গে টুর্নামেন্টের তৃতীয় সর্বোচ্চ রান সংগ্রাহক নাজমুল হোসেন শান্ত। ৩৭.৬২ গড়ে ২টি অর্ধশতক ও ১টি শত রানের ইনিংসসহ করেন ৩০১ রান। পারভেজ হোসেন ইমন: বরিশালের হয়ে ৯ ম্যাচ খেলা পারভেজ হোসেন ইমনের ব্যাটিং নজর কেড়েছে সবার। অনূর্ধ্ব-১৯ দল থেকে আসা এই তরুণ ব্যাটসম্যান ১০০ রানের অপরাজিত ইনিংস খেলে জিতিয়েছিলেন দলকে। ২৯.১২ স্ট্রাইক রেটে মোট সংগ্রহ করেন ২৩৩ রান। শরিফুল ইসলাম: অনূর্ধ-১৯ দল থেকে আসা এই তরুণ পেসার চট্টগ্রামের হয়ে ১০ ম্যাচে নেন ১৬ উইকেট। রবিউল ইসলাম রবি: বেক্সিমক ঢাকার হয়ে খেলা রবি এই টুর্নামেন্টে প্রথম পাঁচ উইকেট নেন। টুর্নামেন্টে নজরকাড়া বোলিংয়ে নিয়েছেন ৮ ম্যাচে ৬.৯৪ ইকনোমিতে ১৩ উইকেট।
ফিল্ডিং
উইকেট রক্ষক হিসাবে সংগ্রহ করা ক্যাচগুলো এই পরিসংখ্যানের উল্লেখ করা হয়নি।
তপন বিধানসভা কেন্দ্র
১৯৭৭-২০০৬
১৯৮২ থেকে ২০০৬ সাল পর্যন্ত আরএসপি খারা সোরেন তপন (এসটি) কেন্দ্র থেকে ছয় বার জয়লাভ করেছিলেন, তার নিকটতম প্রতিদ্বন্দ্বী ২০০৬ সালে বিজেপি এর কলম্বাস তিরকে কে, ২০০১ সালে তৃণমূল কংগ্রেস অনন্য উরুকে, ১৯৯৬ এবং ১৯৯১ সালে কংগ্রেসের লক্ষীরাম হেমব্রমকে, ১৯৮৭ সালে কংগ্রেসের জাপান ভোনাজালাকে এবং ১৯৮২ সালে কংগ্রেসের জাপান হাসদাকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৭৭ সালে আরএসপি'র নাথেনিয়াল মুর্মু কংগ্রেসের সেবাস্টিয়ান টুডুকে পরাজিত করেন।
১৯৬২-১৯৭২
১৯৭২ এবং ১৯৭১ সালে কংগ্রেস পট্রাশ হেমব্রাম জয়ী হন। ১৯৬৯, ১৯৬৭ এবং ১৯৬২ সালে আরএসপি/ নির্দল নাথেনিয়াল মুর্মু জয়ী হন। ১৯৬২ সালের আগে তপন কেন্দ্রটি ছিল না।
বাপজানের বায়স্কোপ
বাপজানের বায়স্কোপ হল রিয়াজুল রিজু পরিচালিত ও প্রযোজিত ২০১৫ সালের বাংলাদেশী নাট্য চলচ্চিত্র। কারুকাজ ফিল্মসের ব্যানারে নির্মিত চলচ্চিত্রটি রিয়াজুল রিজু পরিচালিত প্রথম চলচ্চিত্র। ছবিটির কাহিনি লিখেছেন মাসুম রেজা এবং চিত্রনাট্য লিখেছেন মাসুম রেজা ও রিয়াজুল রিজু। এতে প্রধান চরিত্রে অভিনয় করেছেন শহীদুজ্জামান সেলিম, শতাব্দী ওয়াদুদ ও সানজিদা তন্ময়।
মারিজকে মোসার
মারিজকে মোসার, বিবাহপূর্ব ভ্যান ডি গ্রাফ (জন্ম ১৯৪৬) একজন প্রাক্তন ডাচ বংশোদ্ভূত সুইস এবং মধ্য ও দীর্ঘ দূরত্বের দৌড়বিদ। তিনি পুরুষদের মতো একই শর্তে নারীদের দৌড়ে প্রবেশের জন্য প্রচারণা চালিয়েছেন। তিনিই প্রথম মহিলা যিনি তিন ঘণ্টার কম সময়ে ম্যারাথন দৌড়েছিলেন।
বাপজানের বায়স্কোপ
চলচ্চিত্রটি ১৮ ডিসেম্বর, ২০১৫ বাংলাদেশে মুক্তি পায়। ৪০তম জাতীয় চলচ্চিত্র পুরস্কারে ছবিটি শ্রেষ্ঠ চলচ্চিত্রসহ আটটি বিভাগে পুরস্কার লাভ করে।
মারিজকে মোসার
জীবন
পাঁচ থেকে বারো বছর বয়স পর্যন্ত, মারিজকে ভ্যান ডি গ্রাফ তাঁর বাবা-মায়ের সাথে ইন্দোনেশিয়ায় থাকতেন। সেখানে তাঁর বাবা ছিলেন চিকিৎসক। ১৯৭০ সালে তিনি আলব্রেখ্ট মোসারকে বিয়ে করেন, যিনি নেদারল্যান্ডসের হিলভারসামে তাঁর মতো একই অ্যাথলেটিক্স ক্লাবের সদস্য ছিলেন। তারপরে এই দম্পতি বার্নে চলে আসেন। পুরুষদের মতো সমান শর্তে সমস্ত ধরনের দৌড়ে মহিলাদের দৌড়ানোর অধিকারের জন্য মোসার প্রচার করেছিলেন। তিনি ১৯৭১ সালে, শুধু পুরুষদের জন্য 'মোরাট-ফ্রেইবার্গ' রেসে "গোপন" প্রতিযোগী হিসেবে অংশগ্রহণ করতে সক্ষম হন। তিনি মার্কাস এবিশার নামে একজন ব্যক্তি হিসাবে নিবন্ধন করেছিলেন মোসার সুইজারল্যান্ডের হয়ে ১৯৭২ অলিম্পিকে ১৫০০ মিটার দৌড়েছিলেন। তিনি প্রথম হিটে অষ্টম হয়েছিলেন এবং ফাইনালের আগে তিনি বাদ পড়েছিলেন। ১৯৭৪ সালের অক্টোবরে নিউফ-ব্রিসাকে মোসার ২:৫৯:২৪ সময় নিয়ে একটি ম্যারাথন শেষ করেন। দ্বৈত জাতীয়তা থাকার কারণে, তিনি প্রথম ডাচ এবং প্রথম সুইস মহিলা হিসেবে ম্যারাথনে তিন ঘণ্টার কম সময়ে দৌড়োনোর রেকর্ড করেন। তিনি এর পরে এই সময়ের আর উন্নতি করতে পারেন নি, তবে ১৯৭৮ সালে তিনি ২:৫৯:৩৮ সময়ের মধ্যে দৌড়ে তিনি প্রথম স্বীকৃত সুইস মহিলা ম্যারাথন বিজয়ী হয়েছিলেন।
বাপজানের বায়স্কোপ
কাহিনি সংক্ষেপ
চলচ্চিত্রটির পটভূমি যমুনা পাড়ের চর “চর ভাগিনা”। চরের মালিক জীবন সরকার আর প্রান্তিক চাষী হাসেন মোল্লা কে ঘিরে আবর্তিত হয়েছে কাহিনি। হাসেন মোল্লার পিতা চরে চরে বায়োস্কোপ খেলা দেখিয়ে জীবিকা নির্বাহ করতেন। পিতার মৃত্যুর পর সেই বায়োস্কোপের বাক্সটি ঘরেই পড়ে থাকে। ছাপোষা কৃষক হাসেন মোল্লাকে তবুও ক্ষণে ক্ষণে নাড়া দিয়ে যায় বাবার শেষ স্মৃতি, পোড়ায় মন। একসময় হাসেন মোল্লা ঠিক করে ফেলে সপ্তাহে একদিন করে হলেও সে বায়োস্কোপের খেলা দেখাবে। বায়োস্কোপ বাক্সটি ঝেড়ে মুছে পরিষ্কার করে প্রস্তুত করে দূর চরে খেলা দেখাতে যাবার জন্যে। পুরনো ছবিগুলো নষ্ট সময়ের ব্যবধানে নষ্ট হয়ে যাওয়ায় হাসেন মোল্লা এক নতুন কাহীনি ছবিতে আঁকিয়ে নেয়, নতুন রীল বানায়। কিন্তু চরের মহাজন জীবন সরকারের আঁতে ঘা লাগে তাতে। সে ঘোষণা করে দেয় এই বায়স্কোপ চলবে না, এই খেলা দেখানো যাবে না!
মারিজকে মোসার
জীবন
তাঁর সঙ্গী ছিলেন অ্যাথলেট আলব্রেখট মোসার। তাঁর মেয়ে, মির্জা জেনি-মোসার (ডি), নিজের মা মারিজকে মোসারের সাফল্যের ৩৫ বছর পর, ২০০৬ সালে মোরাত-ফ্রাইবর্গ রেসে অংশগ্রহণ করেছিলেন।
হাবীবুল্লাহ সিরাজী
হাবীবুল্লাহ সিরাজী (৩১ ডিসেম্বর ১৯৪৮ - ২৪ মে ২০২১ ) ছিলেন একজন বাংলাদেশী কবি ও লেখক। বাংলা ভাষা ও সাহিত্যে অবদানের স্বীকৃতিস্বরূপ বাংলাদেশ সরকার কর্তৃক তিনি ২০১৬ সালে একুশে পদকে ভূষিত হয়েছিলেন। সিরাজী ২০১৮ সালের ২০ ডিসেম্বর থেকে মৃত্যু অবধি বাংলা একাডেমির মহাপরিচালক হিসেবে নিয়োজিত ছিলেন।
জন্ম ও শিক্ষা জীবন
সিরাজী ১৯৪৮ সালের ৩১ ডিসেম্বর ফরিদপুর জেলায় জন্মগ্রহণ করেন। তার পিতা আবুল হোসেন সিরাজী ও মাতা জাহানারা বেগম। তিনি ফরিদপুর জিলা স্কুল থেকে ১৯৬৪ সালে মাধ্যমিক, ফরিদপুর রাজেন্দ্র কলেজ থেকে ১৯৬৬ সালে উচ্চ মাধ্যমিক এবং বাংলাদেশ প্রকৌশল বিশ্ববিদ্যালয় থেকে ১৯৭০ সালে প্রকৌশলে স্নাতক ডিগ্রি লাভ করেন।
সাহিত্য কর্ম
হাবীবুল্লাহ সিরাজী'র প্রকাশিত কাব্যগ্রন্থের সংখ্যা ৩২টি। এছাড়াও তিনি ২টি উপন্যাস, ২টি প্রবন্ধ, ১টি স্মৃতিকথা এবং ১০টির মতো ছড়া/পদ্যগ্রন্থ রচনা করেছেন।
===কাব্যগ্রন্থ ===
কার্টুন নেটওয়ার্ক এইচডি+
কার্টুন নেটওয়ার্ক এইচডি+ (সিএন এইচডি+) হচ্ছে একটি আন্তর্জাতিক ক্যাবল ও স্যাটেলাইট শিশুতোষ টেলিভিশন চ্যানেল যা অ্যানিমেটেড ধারাবাহিক প্রচারিত করে। এর আন্তর্জাতিক বিভাগের অধীনে ওয়ার্নার ব্রস. ডিসকভারি দ্বারা পরিচালিত, চ্যানেলটি এর মুম্বইয়ে সদর দপ্তর থেকে সম্প্রচারিত। ২০১৮ সালের ১৫ এপ্রিলে কার্টুন নেটওয়ার্ক ভারতের হাই ডেফিনিশন এর পার্শ্ব চ্যানেল হিসেবে সম্প্রচার শুরু করে চ্যানেলটি।
উদ্বোধন
ওয়ার্নার ব্রস. ডিসকভারি ভারত ঘোষণা করেছে যে উনারা কার্টুন নেটওয়ার্ক এইচডি+ নামের কার্টুন নেটওয়ার্কের একটি এইচডি সংস্করণ উদ্বোধন করবে। ২০১৮ সালের ১৫ এপ্রিলে এর উদ্বোধনের আগে এসডি চ্যানেলটি এইচডি চ্যানেল প্রচার করার বিজ্ঞাপন প্রচারিত করেছে। একটি প্রোমো প্রচারিত হয়েছিল যার নাম ছিল "লাউড অ্যান্ড ক্লিয়ার", যা দুই মাস পর বাতিল হওয়ার পর্যন্ত চ্যানেলের স্লোগান ছিল।
২০১৮ সালের ১৭ এপ্রিলে ইংরেজি আপতিত কার্টুন নেটওয়ার্ক এইচডি+ এ তামিল এবং তেলুগু ভাষার অডিও ট্র্যাক অন্তর্ভূক্ত করা হয়। আগের থেকে কার্টুন নেটওয়ার্ক এসডি চ্যানেলে প্রচারিত অনুষ্ঠান যেমন উই বেয়ার বেয়ারস, দ্য পাওয়ারপাফ গার্লস, ইত্যাদি, হিন্দিতেও প্রচারিত হয়।
২০২১ সালে এসডি ফিডের সাথে কার্টুন নেটওয়ার্ক এইচডি+ মাঝের মধ্যে ভিন্ন বেন ১০ বিশেষ প্রচারিত করেছে, যেমন বেন ১০ ভার্সেস দ্য ইউনিভার্স: দ্য মুভি।
২০২২ সালের ৩০ মার্চে উভয় এসডি এবং এইচডি চ্যানেলগুলি "রিড্র ইউওর ওয়ার্ল্ড" ব্যান্ডিং এবং গ্রাফিক্স ব্যবহার করা শুরু করে।
আবদুল কাদির আল-হুসাইনি
আবদুল কাদির আল-হুসাইনি (عبد القادر الحسيني) (১৯০৭ – ৮ এপ্রিল ১৯৪৮) ছিলেন একজন ফিলিস্তিনি আরব জাতীয়তাবাদী ও যোদ্ধা। ১৯৩৩ সালে তিনি গোপন সামরিক সংগঠন মুনাসামাত আল-জিহাদ আল-মুকাদ্দাস গঠন করেন। তিনি ও হাসান সালামা ১৯৩৬-৩৯ এর আরব বিদ্রোহ ও ফিলিস্তিন যুদ্ধের সময় জাইশ আল-জিহাদ আল-মুকাদ্দাস নামক বাহিনী পরিচালনার দায়িত্ব পালন করেন।
পরিবার ও প্রথম জাতীয়তাবাদী কর্মজীবন
হুসাইনি জেরুজালেমের প্রভাবশালী আল-হুসাইনি পরিবারে জন্মগ্রহণ করেন। তার পিতার নাম মুসা আল-হুসাইনি ও চাচার নাম মুহাম্মদ আমিন আল-হুসাইনি। তিনি কায়রোর আমেরিকান বিশ্ববিদ্যালয় থেকে রসায়নে স্নাতক হন এবং মুসলিমদের একটি কংগ্রেস গঠন করেন।
প্রথমে তিনি ব্রিটিশ মেন্ডেটের বসতি বিভাগে কাজে যোগ দেন। কিন্তু পরে ১৯৩৬-৩৯ সালের ফিলিস্তিনে বিদ্রোহের সময় তিনি হেবরনে চলে আসেন এবং ব্রিটিশদের বিরুদ্ধে সংগ্রামে নেতৃত্ব দেন। প্যালেস্টাইন আরব পার্টির সদস্য হিসেবে এর সেক্রেটারি-জেনারেল হিসেবে দায়িত্ব পালন করেন ও দলের পত্রিকা আল-লিওয়া এর প্রধান সম্পাদক হন। সে সাথে আল-জামিয়া আল-ইসলামিয়া সহ অন্যান্য পত্রিকাতেও তিনি যুক্ত ছিলেন।
আবদুল কাদির ১৯৩৪ সালে বিয়ে করে। তিনি আরব স্টাডিস সোসাইটি এর প্রতিষ্ঠাতা, ফাতাহ এর সদস্য ও ফিলিস্তিনি কর্তৃপক্ষের জেরুজালেম বিষয়ক মন্ত্রী ফয়সাল আল-হুসাইনির পিতা।
আল-কাসতালের যুদ্ধ
১৯৩৮ সালে হুসাইনিকে বহিষ্কার করা হয়। ১৯৩৯ সালে তিনি ইরাক চলে যান এবং রশিদ আলি আল-কাইলানির অভ্যুত্থানে অংশ নেন। ১৯৪৬ সালে তিনি মিশর চলে যান। ১৯৪৮ সালের জানুয়ারি জাইশ আল-জিহাদ আল-মুকাদ্দাস পরিচালনার জন্য গোপনে ফিলিস্তিন আসেন। ১৯৪৮ সালের ৮ এপ্রিল কাসতাল পাহাড় পরিদর্শনের সময় তাকে হত্যা করা হয়। তার বাহিনী পরে হাগানার কাছ থেকে কাসতাল দখল করে নেয়। ইতিপূর্বে হাগানা এটি দখল করেছিল। হাগানার পালমাচ সেনারা ৮-৯ এপ্রিল রাতে গ্রামটি পুনরায় দখল করে নেয়। অধিকাংশ বাড়ি উড়িয়ে দেয়া হয় এবং পাহাড়টি একটি কমান্ড পোস্ট হিসেবে ব্যবহার করা শুরু হয়।  হুসাইনির মৃত্যুর ফলে তার সেনাদের মনোবলে ভাঙন ধরেছিল।
গাজীপুর পল্লী বিদ্যুৎ সমিতি-২
গাজীপুর পল্লী বিদ্যুৎ সমিতি-2 হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। গাজীপুর পল্লী বিদ্যুৎ সমিতি-2 ঢাকা বিভাগের গাজীপুর জেলায় ১টি জোনাল অফিস, ২টি এরিয়া অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। গাজীপুর পল্লী বিদ্যুৎ সমিতি-২ প্রতিষ্ঠিত হয় ১৪ মার্চ ২০১৭ সালে ।
ইতিহাস
গাজীপুর পল্লী বিদ্যুৎ সমিতি-২ এর যাত্রা শুরু হয় ২০১৭ সালে। এ সমিতির অধীনে ৩টি উপজেলা, ১৭টি ইউনিয়ন, ৩২৪টি গ্রাম রয়েছে। এর সদর দপ্তর গাজীপুর জেলার রাজেন্দ্রপুরে অবস্থিত।
এরিয়া অফিসসমূহ
০২টি : মির্জাপুর ও ভবানীপুর।
গ্রাহক সংখ্যা
গাজীপুর পল্লী বিদ্যুৎ সমিতি-১ এর প্রায় ২,২৬,৪৪৩ জন গ্রাহক রয়েছে।
ইউরি তিলেমান্স
'''ইউরি মারিওন আ. তিলেমান্স (Youri Tielemans; জন্ম: ৭ মে ১৯৯৭; ইউরি তিলেমান্স''' নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।
২০১২ সালে, তিলেমান্স বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৬ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৫২ ম্যাচে ৫টি গোল করেছেন।
প্রারম্ভিক জীবন
ইউরি মারিওন আ. তিলেমান্স ১৯৯৭ সালের ৭ই মে তারিখে বেলজিয়ামের সিন্ট-পিটার্স লেউতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
তিলেমান্স বেলজিয়াম অনূর্ধ্ব-১৫, বেলজিয়াম অনূর্ধ্ব-১৬ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৮ ম্যাচে অংশগ্রহণ করে ১৬টি গোল করেছেন।
২০১৬ সালের ৯ই নভেম্বর তারিখে, ১৯ বছর, ৬ মাস ও ২ দিন বয়সে, ডান পায়ে ফুটবল খেলায় পারদর্শী তিলেমান্স নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে মধ্যমাঠের খেলোয়াড় স্টেভেন ডেফুরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৮ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে তিলেমান্স সর্বমোট ২ ম্যাচে অংশগ্রহণ করেছেন।
দেনিজলি আতাতুর্ক স্টেডিয়াম
দেনিজলি আতাতুর্ক স্টেডিয়াম (Denizli Atatürk Stadyumu) তুরস্কের দেনিজলির একটি বহুমুখী স্টেডিয়াম। এটি বর্তমানে অধিকাংশ ক্ষেত্রে ফুটবল ম্যাচ আয়োজনের জন্য ব্যবহৃত হয় এবং তুর্কি পেশাদার ফুটবল ক্লাব দেনিজলিস্পোর এটিতে নিজেদের সকল হোম ম্যাচ আয়োজন করে থাকে। এই স্টেডিয়ামটি ১৯৫০ সালে নির্মাণ করা হয়েছিল এবং ১৯৮৭ সালে এর পুনর্নির্মাণ করা হয়েছিল। এই স্টেডিয়ামে একসাথে ১৮,৭৪৫ জন দর্শক খেলা উপভোগ করতে পারেন।
পলিবিয়াস
পলিবিয়াস (Polybius) (Πολύβιος, Polýbios; –  BC) একজন রোমান দার্শনিক। তার জন্ম মেসিডনিয়ায় খ্রিস্টপূর্ব ২০৪ অব্দে। রোমান আইন এবং রাজনৈতিক ব্যবস্থার ইতিহাস সংরক্ষণে তার অবদান স্মরণীয়। খ্রিস্টপূর্ব ১৬৮ অব্দে রোমানদের দ্বারা গ্রিস আক্রমণ হয়। সেই সময় আরও প্রায় এক হাজার গ্রিক পণ্ডিতের সাথে তিনিও বন্দি হন। তিনি ১৬ বছর ইতালিতে অন্তরিন ছিলেন। এ সময় তিনি রোমান শাসকের অংশ Aimilius, Sciplo, Aemilianus প্রমুখের সহচার্য পান। পরবর্তীতে পলিবিয়াস গ্রিক দর্শনের ইতিহাসবিদ হিসেবে খ্যাতি পান। তিনি খ্রিস্টপূর্ব ১২২ অব্দে মারা যান।
রাম (পানীয়)
রাম বিভিন্ন মানে উৎপাদিত হয়। হালকা রামগুলি সাধারণত ককটেলগুলিতে ব্যবহার করা হয়, যেখানে "সোনালি" এবং "ডার্ক" রামগুলি সাধারণত সরাসরি বা অবিমিশ্র, বরফ যোগে পান করা হয় বা রান্নার জন্য ব্যবহৃত হত, তবে এখন সাধারণত মিশ্রণের সাথে পান করা হয়। প্রিমিয়াম রামগুলি সরাসরি বা বরফ যোগে পান করার জন্য তৈরি করা হয়।
রাম ওয়েস্ট ইন্ডিজের বেশিরভাগ দ্বীপপুঞ্জের পাশাপাশি কানাডার দ্য মেরিটাইম প্রদেশ এবং নিউফাউন্ডল্যান্ডের সংস্কৃতিতে ভূমিকা রাখে। রয়্যাল নেভির (যেখানে এটি গ্রোগ তৈরির জন্য জল বা বিয়ারের সাথে মিশ্রিত করা হয়) এবং জলদস্যুদের সাথে (যেখানে এটি বোম্বো হিসাবে খাওয়া হত) পানীয়টির বিখ্যাত যোগসূত্র রয়েছে। রাম অর্থনৈতিক বিনিময়ের একটি জনপ্রিয় মাধ্যম হিসাবেও কাজ করেছে, দাসত্ব (ত্রিভুজাকার বাণিজ্য দেখুন), সংগঠিত অপরাধ এবং সামরিক বিদ্রোহ (যেমন, আমেরিকান বিপ্লব এবং অস্ট্রেলিয়ার রাম বিদ্রোহ) এর মতো উদ্যোগগুলিতে তহবিল সহায়তা করতে ব্যবহৃত হয়েছে।
ইসা আল কুয়ারি
ইসা আল কুয়ারি (عيسى الكواري, Essa Al-Kuwari; ১১ নভেম্বর ১৯৮২) হলেন একজন কাতারি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল সাদের হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন।
ধর্মাদিত্য ধর্মাচার্য
থাম্ব|200px|বুদ্ধ ধর্ম ওয়া নেপাল ভাষা ("বৌদ্ধ ধর্ম ও নেপাল ভাষা") সাময়িকীর প্রচ্ছদ, আগস্ট ১৯২৯ ধর্মাদিত্য ধর্মাচার্য (দেবনাগরী: धर्मादित्य धर्माचार्य) (জন্ম জগৎ মান বৈদ্য) (১৯০২ – ১৯৬৩) হলেন একজন নেপালি লেখক, বৌদ্ধ পণ্ডিত এবং ভাষা কর্মী। তিনি নেপাল ভাষার উন্নয়ন এবং নেপালে থেরোবাদী বৌদ্ধ ধর্মের পুনর্জাগরণের ক্ষেত্রে ভূমিকা রাখেন। নেপালের তৎকালীন রাণা শাসকেরা উভয় কর্মকাণ্ডই বিপজ্জনক হিসেবে চিহ্নিত করে এবং এর ফলে তাকে কারাবরণ করতে হয়।
প্রারম্ভিক জীবন
ধর্মাদিত্য ধর্মাচার্য নেপালের ললিতপুর জেলার চিকন বহিতে বৈদ্য পরিবারের জন্মগ্রহণ করেন। তার পিতার নাম বৈদ্য বৃষ্মণ বন্দ্য এবং মায়ের নাম মুনি ঠাকুন বন্দ্য। তিনি কাঠমান্ডুর দরবার হাই স্কুলে ভর্তি হন এবং কলকাতা থেকে প্রবেশিকা সম্পন্ন করেন। এরপর উচ্চশিক্ষার জন্য তিনি কলিকাতা বিশ্ববিদ্যালয়ে ভর্তি হন।
বৌদ্ধ ধর্মীয় কর্মকাণ্ড
কলকাতায় অবস্থানকালীন ধর্মাদিত্য বৌদ্ধ ধর্মীয় চিত্র সংগ্রহ করতেন এবং ছুটির সময়ে কাঠমান্ডুতে ফিরে ধর্মীয় অনুষ্ঠান ও সে সমস্ত চিত্রের প্রদর্শনীর আয়োজন করতেন। ১৯২৪ খ্রিষ্টাব্দে তিনি ধর্ম মান তুলাধরের গৃহে বুদ্ধ ধর্ম সাপোর্ট অ্যাসোসিয়েশন নামক সংগঠন প্রতিষ্ঠা করেন। সংগঠনের সদস্যদের তিনি বৌদ্ধ ধর্মীয় বই পড়তে এবং ইংরেজি ও পালি ভাষায় লিখিত ধর্মীয় গ্রন্থগুলোকে নেপাল ভাষায় অনুবাদে উৎসাহিত করতেন।
কলকাতায় প্রত্যাবর্তনের পর তিনি নেপালি বৌদ্ধ সংগঠন প্রতিষ্ঠা করেন, যার কাজ ছিল সাহায্য প্রয়োজন এমন নেপালি বণিকদের নিকট সহায়তা পৌঁছানো এবং সেই সাথে বৌদ্ধ ধর্মীয় শিক্ষা প্রদান। ১৯২৮ খ্রিষ্টাব্দে তিনি সর্ব ভারতীয় বৌদ্ধ সম্মেলন আয়োজনে সহযোগিতা করেন।
ভাষাকেন্দ্রিক কর্মকাণ্ড
ধর্মাচার্য একজন জাতীয়তাবাদী সাংস্কৃতিক ছিলেন। নেপাল ভাষার প্রচার ও উন্নয়ন এবং ভাষার পক্ষে আন্তর্জাতিক স্বীকৃতি আদায়ের জন্য তিনি নিজেকে উৎসর্গ করেন।
ক্রমবর্ধমান নেপাল ভাষা আন্দোলনকে সমর্থনের জন্য এবং দেশ ও বিদেশের স্বীকৃতি আদায়ের জন্য ধর্মাদিত্য ১৯২৬ খ্রিষ্টাব্দে কলকাতায় "নেপাল ভাষা সাহিত্য মণ্ডল" নামে একটি সাহিত্য সংগঠন প্রতিষ্ঠা করেন। এটিও নেপাল ভাষা বিষয়ে প্রথম কোনো সাহিত্য সংগঠন ছিল।
ধর্মাদিত্য ধর্মাচার্য পালি ভাষায় মাস্টার্স ডিগ্রি সম্পন্ন করে কাঠমান্ডুতে ফিরে আসেন। এরপর তিনি শিল্প কাউন্সিলের প্রশাসনিক কর্মকর্তা হিসেবে যোগ দেন। অস্ত মায়ার সাথে বিবাহ বন্ধনে আবদ্ধ হওয়ার পর গৃহস্থ হিসেবে জীবন অতিবাহিত করেন।
কারাবরণ
১৯৪০ খ্রিষ্টাব্দে গণতান্ত্রিক আন্দোলনের বিরুদ্ধে সরকারের কঠোর পদক্ষেপের অংশ হিসেবে অন্যান্য আন্দোলনকর্মী, লেখক ও সমাজ সংস্কারকদের সাথে ধর্মাদিত্য ধর্মাচার্যকেও কারারুদ্ধ করা হয়। নেপাল ভাষার অন্যান্য লেখকদের সাথে তিনিও তিন মাস জেলে আবদ্ধ থাকেন। এই ঘটনার পর সমাজ সংস্কার কর্ম থেকে পাঁচ বছরেরও অধিক সময় নিজেকে সরিয়ে রাখেন। পরবর্তীকালে অধ্যাপনা ও লেখালেখি করে জীবন কাটান।
স্বীকৃতি
থাম্ব|200px|ধর্মাদিত্য ধর্মাচার্যের আবক্ষ ভাস্কর্য, পুলচক, ললিতপুর ১৯৫৬ খ্রিষ্টাব্দে চোয়াসা পাসা ধর্মাদিত্য ধর্মাচার্যকে "ভাষা থুয়া" (ভাষার রক্ষক বা পোষক) উপাধিতে ভূষিত করে। ললিতপুরের পুলচকে ধর্মাদিত্যের একটি আবক্ষ ভাস্কর্য স্থাপন করা হয়।
মল্লিকপুরহাট রেলওয়ে স্টেশন
মল্লিকপুরহাট রেলওয়ে স্টেশন ভারতের পশ্চিমবঙ্গ রাজ্যের দক্ষিণ দিনাজপুর জেলায় অবস্থিত। এটি মল্লিকপুর, বাউল গ্রাম এবং আশেপাশের এলাকায় পরিষেবা প্রদান করে। মল্লিকপুরহাট স্টেশন ২০০৪ সালে নির্মিত হয়। কয়েকটি ট্রেন, যেমন গৌর এক্সপ্রেস, মালদা টাউন - বালুরঘাট যাত্রীবাহী ট্রেন মল্লিকপুরহাট রেলওয়ে স্টেশনে থামে।
২০০৮ গ্রীষ্মকালীন অলিম্পিকে মল্লক্রীড়া – পুরুষদের ১০০০০ মিটার
২০০৮ অলিম্পিক গেমসে পুরুষদের ১০০০০মিটার''' দৌড়ানোর প্রতিযোগিতা আগস্টের ১৭ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল ২৭:৫০.০০সেকেন্ড (A মান) এবং ২৮:১০.০০সেকেন্ড (B মান)।
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে অলিম্পিক রেকর্ড গড়া হয়, সেটি নিচে দেওয়া হল।
ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -